Obecné zastupiteľstvo v Pušovciach podľa § 6 zákona č. 369/1990 Zb. o obecnom zriadení v znení neskorších predpisov, § 6  ods. 12 písm. d) zákona č. 596/2003 Z. z. o štátnej správe v školstve a školskej samospráve, § 19 zákona č. 523/2004 Z. z. o rozpočtových pravilách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov a na základe zákona č. 179/2009 Z. z., ktorým sa dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov **vydáva**

**Všeobecne záväzné nariadenie Obce Pušovce č. 5//2016**

**o určení výšky finančných prostriedkov na financovanie originálnych kompetencií na úseku školstva na rok 2017**

**Čl. 1**

**Úvodné ustanovenie**

1. Obec Pušovce (ďalej len „obec“) je zriaďovateľom Materskej školy ( ďalej len MŠ ) Pušovce bez právnej subjektivity a zariadenia školského stravovania – školská jedáleň (ďalej len ŠJ).

2. Na území obce nie sú zriadené súkromné alebo cirkevné základné školy a školské zariadenia.

3. Obec nie je zriaďovateľom centra voľného času (ďalej len „CVČ“) a na jej území nie je

zriadené iné CVČ.

**Čl. 2**

**Predmet úpravy**

Toto všeobecne záväzné nariadenie určuje:

a) výšku finančných prostriedkov na príslušný kalendárny rok na prevádzku a mzdy na dieťa MŠ, zariadenia školského stravovania pre žiakov MŠ a ZŠ a na správu školských objektov,

b) účel a použitie finančných prostriedkov,

c) lehotu na predloženie údajov potrebných na financovanie MŠ a ŠJ,

**Čl. 3**

**Účel finančných prostriedkov**

1. Finančné prostriedky sa poskytujú obci z rozpočtu Slovenskej republiky podľa Nariadenia

vlády SR č. 668/ 2004 Z. z. o rozdeľovaní výnosu dane z príjmov územnej samospráve v znení neskorších predpisov.

2. Finančné prostriedky sú určené na úhradu osobných a prevádzkových nákladov MŠ a ŠJ,

3. Finančné prostriedky na správu školských objektov predstavujú výdavky spojené so

správou týchto objektov.

**Čl. 4**

**Použitie finančných prostriedkov**

1. Na použitie finančných prostriedkov sa vzťahuje zákon č. 523/2004 Z. z. o rozpočtových

pravidlách verejnej správy a o zmene a doplnení niektorých zákonov v znení neskorších predpisov, zákon č. 583/2004 Z. z. o rozpočtových pravidlách územnej samosprávy a o zmene

a doplnení niektorých zákonov v znení neskorších predpisov.

2. Použité finančné prostriedky musia byť vynaložené hospodárne, efektívne, účelne, účinne.

3. Použitie finančných prostriedkov sa vzťahuje na počet detí /žiakov do 15. roku uvedených v zbere údajov v štatistickom výkaze Škôl MŠ SR 40-01 k 15. septembru predchádzajúceho kalendárneho roku, ktorý je rozhodujúci pre pridelenie finančných prostriedkov na mzdy a prevádzku v aktuálnom roku.

4. Termín použitia finančných prostriedkov je do 31. decembra príslušného kalendárneho roka.

**Čl. 5**

**Výška a termín poskytnutia finančných prostriedkov**

1. Výška finančných prostriedkov na príslušný kalendárny rok je určená v Prílohe č.1 tohto

všeobecne záväzného nariadenia.

2. Obec použije finančné prostriedky pre MŠ mesačne v jednej dvanástine z celkového ročného objemu .

**Čl. 6**

**Normatívy**

**1.  Normatív pre materské školy**

Normatívne financovanie predškolskej výchovy v materskej škole sa vypočíta ako súčin počtu detí materskej školy a ročného normatívu.

**2.  Normatív pre školskú jedáleň**

Normatívne financovanie školskej jedálne sa vypočíta ako súčin počtu žiakov ZŠ a MŠ a ročného normatívu.

3. Obec pri stanovení normatívu bude vychádzať z prognózy výšky výnosu.

**Čl. 8**

**Záverečné ustanovenia**

1.  Obecné zastupiteľstvo v Pušovciach sa uznieslo na vydaní tohto všeobecne záväzného nariadenia o určení výšky finančných prostriedkov na financovanie originálnych kompetencií na úseku školstva na svojom zasadnutí dňa 06.12.2016 a schválilo ho uznesením č. 125/2016 Všeobecne záväzné nariadenie nadobudne účinnosť dňa 01.01.2017.

2.  Návrh všeobecne záväzného nariadenia bol vyvesený od 18.11.2016 do 05.12.2016 na úradnej tabuli obce.

3.  Všeobecne záväzné nariadenie bolo vyvesené od 08.12.2016 do 23.12.2016 na úradnej tabuli obce.

  Ján Namešpetra

starosta obce

Príloha 1

**Dotácia na rok 2017 na mzdy a prevádzku:**

|  |  |  |  |
| --- | --- | --- | --- |
| Organizačná zložka: | Počet detí (Škol MŠ SR 40 01-výkaz) /pre CVČ zoznam | Dotácia na dieťa | Ročná dotácia v € |
| Materská škola | 23 | 1 824,35 | 41 960 |
| Školská jedáleň | 48 | 342,33 | 16 432 |
| CVČ |  | 30,00 |  |

Ján Namešpetra

starosta obce